Inseën van kinders - BibleForums Christian Message Board
Jul 28th 2010, 10:15 AM
Kan julle my asseblief help en verduidelik waar die gewoonte vandaan kom en of dit Bybels is?
Ek weet dat persone wat nie aan die verbondsdoop (kinderdoop) glo nie, hulle kinders laat inseën. My vraag is egter hoekom doen hulle dit. Hoekom wag hulle nie totdat die kind dan tot geloof kom en hom laat doop nie.
Jul 28th 2010, 10:37 AM
Re: Inseën van kinders
Al wat ek kan sê is dat jy nie die enigste een is wat met hierdie vraag sit nie, ek kan ook nie hierdie gebruik verstaan nie en diegene van ons wat in die kinderdoop glo word baie vertel dat dit nie in die Bybel staan dat kinders gedoop is nie, al glo ons dit is 'n geimpliseerde/afgeleide waarheid aangesien huisgesinne gedoop is, maar dan gaan hierdie selfde mense dikwels en doen die kinder inseën ding, terwyl ek nie eers die inseën in enige mate, vir volwassene of kind in die Bybel raaksien nie.
So, ek vra ook, hoekom word dit dan gedoen?
Jul 28th 2010, 11:22 AM
Die "in-" in "inseën" is 'n geïnstitusionaliseerde term. Persoonlik is ek nie 'n voorstander van die term "insëen" nie. Ek glo wel mens kan jou kind seën en aan die Here opdra:
Mar 10:14-16 "Maar toe Jesus dit sien, het Hy hulle dit baie kwalik geneem en vir hulle gesê: Laat die kindertjies na My toe kom en verhinder hulle nie, want aan sulkes behoort die koninkryk van God. (15) Voorwaar Ek sê vir julle, elkeen wat die koninkryk van God nie soos ‘n kindjie ontvang nie, sal daar nooit ingaan nie. (16) En Hy het sy arms om hulle geslaan, sy hande op hulle gelê en hulle geseën."
Jul 28th 2010, 03:02 PM
Help my ook met die volgende. Ek het nie nou my woordeboek nie.
Wat beteken seën/om te seën. Wat beteken dit in die konteks van my eerste vraag.
Jul 28th 2010, 03:54 PM
Om iemand te seën is nie om hom/haar "gered" te verklaar nie, maar is om die beste vir iemand te wens. In 'n Christelike konteks is dit om iemand aan die Here op te dra vir beskerming en guns by God. Daar is geen magiese krag aan 'n seën om iemand oor te bring van die koninkryk van die duisternis na die koninkryk van die lig nie. Slegs wedergeboorte kan dit doen.
Jul 29th 2010, 03:52 PM
Net 'n interessante vraag. Hoe oud was die kindertjies wat na Jesus gebring is? Weet ons of kan ons goeie afleidings maak.
Jul 30th 2010, 09:07 AM
Volgens Mk 10:13 en Luk 18:15 (parallelle gedeelte) het die ouers die kindertjies na Jesus gebring. So, dit kon teoreties babatjies insluit. Maar ons kan nie met sekerheid sê nie. Ek dink egter nie dit is so belangrik nie.
Jul 30th 2010, 09:23 AM
Sal dit dalk iets daarmee in toom hou?
The paternal blessing was the most valuable heritage that parents could bequeath to children. In recognition of all the good that he had enjoyed at Joseph's hands and of all the honors received during his sojourn in Egypt, Jacob bestowed a particular blessing upon Joseph's sons: "Bring them, I pray thee, unto me, and I will bless them" (Gen. xlviii. 9).
Read more: http://www.jewishencyclopedia.com/vi...#ixzz0v9izxZS6
Jul 30th 2010, 09:50 AM
O ja en as jy nie jou kinders seën nie (selfs nie elke dag nie), verstaan ek nie watter soort ouer jy is nie!
Jul 30th 2010, 01:25 PM
Hierdie uitlating dring vir my in teen die beskikking en bepaling van God, wat wil ons deur sulke dade probeer bereik? Seëning kom van God af, soos en hoe Hy wil, nie deur my opleg van hande of salwings of watookal nie. Bid elke dag vir julle kinders en vertrou op God se volmaakte soewereine wil.
Jul 30th 2010, 01:39 PM
Die botteltjie olie staan daar by ons kombuistafel. Ons seën en salf mekaar gereeld en dra mekaar aan die Here op, ook die kinders (5) en (3) vir pappa en mamma. Dis een van die kosbaarste dinge in ons huishouding wat ek vir niks sal verruil nie.
1 Pet 3:9 "Vergeld geen kwaad met kwaad of skeldwoorde met skeldwoorde nie, maar seën inteendeel, omdat julle weet dat julle hiertoe geroep is, sodat julle seën kan beërwe."
Jul 30th 2010, 01:48 PM
Sjoe... Ek gaan nie eens reply op die een nie...
Jul 30th 2010, 07:33 PM
Met die terugvoer wat ek sover gekry het op die vraag blyk dit vir my dat daar geen opdrag is vir die gemeente om kinders te seën of inteseën nie. Ons sien egter dat kinders vir die Here belangrik was en dat Hy hulle geseën het. Hy wou dus die beste vir hulle hê deur hulle te seën.
Jesus het vir ons ook meegedeel dat kinders aan die koningkryk van God behoort en dat die wat dit nie glo en aanvaar soos 'n kind die koningkryk nie sal beërwe nie, m.a.w. ons moet dit onvoorwaardelik aanneem/aanvaar. Soos 'n geskenk en sonder enige verpligtinge of werke.
Deur hulle te seën wou die Here die beste vir hulle hê en wat kan beter wees as om die Here te ken en om Hom aan te neem, dus om wedergebore te word.
Dit sê vir my dieselfde as wat die kinderdoop onder andere simboliseer.
Aug 1st 2010, 11:31 AM
Seën was in die ou bedeling 'n fisiese ritueel wat gepaard gegaan het met fisiese beloftes wat oor mense uitgespreek is. Nadat die bedeling van die Gees ten volle begin het en die geestelike weldade van God wat alleen deur die geloof aanvaar kan word aan die orde is, kan geen fisiese ritueel enige betekenis meer hê nie. Dit is baie duidelik uit die sendbriewe dat die praktyk om iemand te seën soos in die ou bedeling, nie meer voorkom nie. Ek is nie instaat om enige iemand te seën nie. Wat ek wel kan en moet en sal doen, is om God se geestelike seëninge in die hemel (Ef. 1:3) op mense af te bid. As sulks is ek heeltemal bereid om vir 'n babatjie wat kerk-toe gebring word ook te bid vir die geestelike seëninge van God op sy/haar lewe. Om dit te kan doen het ek nie water nodig nie en ek het ook nie nodig om dit 'n inseëning-seremonie te noem nie. Vir seremonies is daar, volgens my verstaan van ons bedeling, nie plek nie, maar wel vir baie geloof, gebed en toewyding aan Jesus Christus.
Aug 2nd 2010, 03:11 PM
David, hoe verreken jy hierdie Skrif in jou interpretasie?: